Osip Braz

Si Osip Emmanuilovich Braz (; 16 Enero 1873 sa Odessa – 6 Nobyembre 1936  Paris) sarong Ruso-Hudyo na pintor.

Biograpiya
Nagpoon siya kan saiyang adal sa Odessa, ngonyan Ukranya, asin  pinadagos sa Munich (1891–1893), kun saen siya nag'adal sa Academy of Fine Arts, Munich. Durante kan pag'estar niya sa Europa, inadalan niya an Europeong Sulnopan na estilo nin pagpintura, na nagkaigwang gayo nin impluwensya sa saiyang trabaho. Paghale sa Alemanya, siya nagpasiring sa Paris, dangan sa Netherlands kun saen siya nag'adal sa mga Olandes na mga batikanong pintor. An naguno' niyang hustong kabatiran sa pagpintura dakulang gayong papel na nangawat sa karera niya bilang artista. Kan 1895-1896, siya nag'atender sa Saint Petersburg Academy of Fine Arts, na yaon sa talyer ni Ilya Repin.

Sa masurunod na mga taon, serye nin mga paggibong retrato para sa kapwa artista an sini botan niya, kabali na diyan si Leonid Pasternak asin si Sergey Ivanov, asin mga prominenteng pigura nin kulturang Ruso para ki Pavel Tretyakov nagdarang kabantogan ki Braz. An pinakabantog na trabaho niya iyo an pinta niya kan  1898 sa parasurat na si Anton Chekhov. An saiyang kahusayan nahihiling sa mga nakaeksibit nin mga ta'nawon yaon sa Pransya, sa Crimea, asin Finlandya, na ini resulta kan  mga byahe niya sa mga lugar na ini. Poon 1900 abot 1905 siya naglektura sa saiyang studio sa may Salog Moyka. Kan 1907 si Braz nagduman sa Pransya, kun saen nag'estar siya abot 1911. An mga lataw na kahamanan sa arteng Pranses nag'impluwensyang gayo sa trabaho niya. Kan 1914 si Braz nangagin akademiko, asin myembro kan komisyon sa pagsulit kan mga pinta nasasaray sa Hermitage Museum. Sa mga enot na taon kan poder nin Sobyet, siya nanombrahan na curator kan Hermitage.

Kan 1924 si Braz inakusaran sa palsong kargo na nagbabakal mga pintura para sa pag'eksport sa abroad, asin sa pag'eespiya, asin ta siya nakulong tolong taon sa Solovki prison camp, manta an saiyang mga koleksyon sa arte pigkumpiskar urog na kaiba mga importanteng obrang Holandes gikan pang ika-17ng siglo asin nagin pagrorogaring kan estado. Kan kahurihi nin 1926, siya pinalibre sa hurot kan mga sosyedad artistiko sa Leningrad. Ngani makarayo sa ano pa man na mga ribok, siya naghubo' sa Alemanya kan 1928, asin dangan nag'estar sa Paris. Naubos niya mga tada niyang mga taon sa Paris, kun saen igdi padagos pagpinta niya, pagnegosyo sa mga lumang antique asin pagdadamot kaini.

Mga piling pintura

Toltolan

Kategorya:Mga 1873 na kamundagan
Kategorya:Mga 1936 na kagadanan
Kategorya:Mga Artista haleng Odesa
Kategorya:Mga tawong taga-Odessky Uyezd
Kategorya:Mga Odesa'ng Hudyo
Kategorya:Ika-19ng siglong mga pintor sa Imperyong Ruso
Kategorya:Mga lalaking Rusong pintor
Kategorya:Ika-20ng siglong mga Rusong pintor
Kategorya:Mga Rusong nagluwas nasyon
Kategorya:Mga Rusong preso asin detenido
Kategorya:Mga detenido sa Gulag
Kategorya:Mga Sobyet na preso asin detenido
Kategorya:IKa-19ng siglong mga lalaking artista sa Imperyong Ruso
Kategorya:Ika-20ng siglong mga lalaking Rusong artista